கேள்வி: மாணாக்கர் (இலக்கணம்) - நன்னூல் என்பது என்ன?
பதில்: மாணாக்கர் வரலாறு # தன்மகன், # தன்னுடைய ஆசிரியர் மகன், # நாட்டையாளும் அரசன் மகன், # பொருளை மிகுதியாக வாரிவழங்குபவன், # தன்னை வணங்கி வழிபடுபவன், # சொல்லும் பொருளை விரைந்து ஏற்றுக் கொள்ளும் திறனுடையோன் ஆகிய அறுவருக்கே நூலைக் கற்பிக்க வேண்டும். இவர்களே மாணாக்கர் ஆவதற்கு தகுதியுள்ளவர்கள் என்று கூறப்பட்டுள்ளது. நன்னூல் 37 மாணாக்கர் வகை நன்னூல் 38 *தலை மாணாக்கர் **பால் கலந்த நீரில் பாலை மட்டும் உண்ணும் அன்னம் போன்றவர். நீரிலுள்ள காற்றை மட்டும் மூச்சாக்கிக்கொள்ளும் மீன் போல அக்கால அன்னம் பாலை மட்டும் பிரித்துண்ணும் உறுப்பினைப் பெற்றிருந்தது போலும் **ஈரம் கலந்த மண்ணில் சத்தை மட்டும் கொள்ளும் மரவேர் போன்றவர் **கிடைக்கும் புல்லை விரைந்து உண்டு அசை போடும் பசு போன்றவர் *இடை மாணாக்கர் **உழும் அளவுக்குப் பலன் தரும் மண் போன்றவர். **சொன்னதை மட்டும் சொல்லும் கிளிப்பிள்ளை போன்றவர் *கடை மாணாக்கர் **''ஓட்டைக் குடம்'' போல ஆசிரியர் சொன்னதையெல்லாம் மறப்பவர். **செடிக்கொரு வாயாகக் கடித்து மேயும் ''ஆடு'' போன்றவர் **தெளிந்த நீரைக் கலக்கிக் குடிக்கும் ''எருமை'' போன்றவர் **''பன்னாடை'' போல் சாற்றை வடிய விட்டுவிட்டுச் சக்கையைப் பற்றிக்கொள்பவர் மாணாக்கர் ஆகாதவர் நன்னூல் 39 :மாணாக்கர் ஆகாதவர் இலக்கணம் என்று மாணாக்கர் ஆவதற்குத் தகுதியில்லாதவர்களை நன்னூல் பட்டியலிட்டுக் காட்டுகிறது. # கள்ளுண்டு களிப்பவன், # சோம்பல் உடையவன், # தன்னைத் தானே பெருமை பேசிக்கொள்பவன், # காமுகன், # கள்வன், # நோயாளி, # அறிவில் ஏழையானவன், # குணம் மாறுபடப் பேசுபவன், # சினம், # மிகுதியாக உறங்குபவன், # மந்த புத்திக்குச் சொந்தக்காரன், # தொன்னூல்களைக் கற்க அஞ்சுபவன், # அஞ்சவேண்டிய செயல்களுக்கு அஞ்சாதவன், # பாவம் செய்யும் இயல்பு கொண்டவன், # பொய் பேசுபவன் ஆகிய 15 பேரும் மாணாக்கர் ஆவதற்குத் தகுதியற்றவர்கள் என்று பட்டியலில் காட்டப்பட்டுள்ளது.